Hyundai Motor Company
Hyundai Motor Corporation (Hangul – 현대자동차) – automobilių gamintoja iš Pietų Korėjos. Kompanija buvo įkurta Seule 1967 m. Hyundai per Azijos finansų krizę perėmė automobilių gamintoją Kia motors, valdo 32,8 % jos akcijų ir 100 % – Genesis Motors. 2016 m. Hyundai pagamino 7 889 538 automobilius ir užėmė trečią vietą pasaulyje pagal šį rodiklį. Kompanijai priklauso didžiausia automobilių gamykla pasaulyje Ulsane, kurioje pagaminama apie 1,6 milijono automobilių per metus. Hyundai automobiliai parduodami 193 šalyse visame pasaulyje. 2011 m. Tarptautinio metų automobilio prizą laimėjo Hyundai Sonata modelis.